open-index/open-wikipedia-markdown huggingface dataset:
लोक जनशक्ति पार्टी

**लोक जनशक्ति पार्टी** मान्यता प्राप्त राजनैतिक दल था, जो मुख्य रूप से भारत के बिहार राज्य की राजनीति में सक्रिय थी। पार्टी का गठन 2000 में हुआ जब **[[रामविलास पासवान]]** जनता दल से अलग हो गए। 2021 में पार्टी दो पार्टियों **[[लोक जनशक्ति पार्टी (रामविलास)]]** और **[[राष्ट्रीय लोक जनशक्ति पार्टी]]** में बंट गई।

## स्थापना
**लोक जनशक्ति पार्टी** अथवा **लोजपा** की स्थापना **[[रामविलास पासवान]]** ने की थी।

## नेतृत्व
* **राष्ट्रीय अध्यक्ष- [[चिराग पासवान]], [[सांसद]]
* **बिहार प्रदेशाध्यक्ष- प्रिंस राज, सांसद
### लोकसभा

## चुनावी राजनीति
### लोकसभा चुनाव 2009
**[[भारतीय आम चुनाव, २००९|लोकसभा चुनाव 2009]]** में **[[रामविलास पासवान]]** ने सपा अध्यक्ष **[[मुलायम सिंह यादव]]** और राजद अध्यक्ष **[[लालू प्रसाद यादव]]** के साथ उत्तर प्रदेश एवं बिहार की सभी 120 लोकसभा सीटों पर चुनाव लड़ने के लिए ऐतिहासिक गठबन्धन करते हुए **चौथा मोर्चा** बनाने का प्रयास किया। उस समय इस मोर्चे के पास लोकसभा में 64 सांसदों की संख्या थी। इस गठबन्धन के तहत उत्तर प्रदेश की सभी 80 सीटों पर **सपा** एवं बिहार की 40 सीटों में से 28 पर **राजद** तथा शेष 12 सीटों पर लोजपा ने उम्मीदवार उतारे।
आशा के विपरीत यह मोर्चा अपेक्षाकृत प्रदर्शन करने में विफल रहा तथा 120 में से केवल 28 पर ही जीत सका। लोक जनशक्ति पार्टी को एक भी सीट पर जीत नहीं मिली।

### लोकसभा चुनाव 2014
**[[भारतीय आम चुनाव, २०१४|लोकसभा चुनाव 2014]]** में लोजपा ने **[[भाजपा]]** के नेतृत्व वाले **[[राजग]]** के साथ चुनाव में भाग लिया था जिसके अनुसार **भाजपा [[३०|30]], [[राष्ट्रीय लोक समता पार्टी|रालोसपा]] [[३|3]] एवं लोजपा** के हिस्से में **[[७|7]]** सीटें आई थीं। लोजपा ने अपने खाते की सात में से छः सीटों पर जीत दर्ज की तथा पूरे गठबन्धन को बिहार की 40 में से 31 सीटों पर जीत मिली।

### लोकसभा चुनाव २०१९
**[[भारतीय आम चुनाव, 2019|लोकसभा चुनाव २०१९]]** में लोजपा ने एक बार पुनः **भाजपा** के नेतृत्व वाले **[[राजग]]** के साथ चुनाव में भाग लिया था जिसके अनुसार बिहार की ४० सीटों में से **भाजपा १७, [[जदयू]] १७** एवं **लोजपा** के हिस्से में **६** सीटें आईं, तथा साथ ही साथ **एक राज्यसभा** की सीट भी लोजपा के खाते में आई। लोजपा ने सभी छः स्थानों पर जीत हासिल की। इन चुनावों में पार्टी अध्यक्ष रामविलास पासवान ने स्वास्थ्य कारणोंवश भाग नहीं लिया तथा राज्यसभा के माध्यम से सांसद बने।

### बिहार विधानसभा चुनाव 2020
बिहार विधानसभा चुनाव, 2020 में लोजपा अध्यक्ष चिराग पासवान ने बिना किसी गठबन्धन के अकेले दम पर ही चुनाव लड़ने की घोषणा की। पार्टी पूरे राज्य की 143 सीटों पर चुनाव लड़ी। चिराग पासवान ने चुनाव के बाद भाजपा के नेतृत्व में राजग की सरका
एकमात्र बेगूसराय ज़िले की मटिहानी विधानसभा सीट पर लोजपा के **राज कुमार सिंह** ने विजय प्राप्त की, उन्होंने निकट प्रतिद्वन्द्वी जदयू के नरेन्द्र कुमार सिंह उर्फ बोगो सिंह एवं भाकपा (माले) के राजेन्द्र प्रसाद सिंह को कड़े मुकाबले में क्रमशः 333 एवं 765 मतों के मामूली अन्तर से हराया।

## चुनावी प्रदर्शन
### लोकसभा

### बिहार विधानसभा

## इन्हें भी देखें
* राष्ट्रीय जनता दल
* जनता दल (यूनाइटेड)
* जनता दल
## सन्दर्भ
पुलिस की नौकरी छोड़ राजनीति में आए थे रामविलास पासवान, हाजीपुर से जीत का बनाया था वर्ल्ड रिकॉर्ड

श्रेणी:भारत के राजनीतिक दल
श्रेणी:बिहार के राजनीतिक दल
१७ सितम्बर

**17 सितंबर** ग्रेगोरी कैलंडर के अनुसार वर्ष का 260वॉ (लीप वर्ष में 261 वॉ) दिन है। साल में अभी और 105 दिन बाकी है।

## प्रमुख घटनाएँ
* 1922- डच साइकिल चालकपीट मोस्कप्स विश्व चैंपियन बना।
* 1923 - बर्कले में भड़की आग ने कैलिफोर्निया में भीषण तबाही मचायी। इसमें कैलिफोर्निया विश्वविद्यालय के परिसर के उत्तर पड़ोस में सघन रूप से बनाए गए 584 घरों सहित कोई 640 भवन आग की चपेट में आ गए।

*1630- अमेरिका के बॉस्टन शहर की स्थापना।

*1761- कोसाब्रोमा का युद्ध लड़ा गया।

*1867- भारतीय कलाकार गगनेंद्रनाथ टैगोर का जन्म।

*1876- बंगाली उपन्यासकार शरतचंद्र चट्टोपाध्याय का जन्म।

*1879- तमिल भारतीय स्वतंत्रता सेनानी, राजनेता और सामाजिक कार्यकर्ता ई वी रामास्वामी नायकर का जन्म।

*1948- हैदराबाद रियासत का भारत में विलय।

*1949- दक्षिण भारतीय राजनीतिक दल द्रविड़ मुनेत्र कषगम (द्रमुक) की स्थापना।

*1950- भारतीय राजनेता और वर्तमान प्रधानमंत्री नरेन्द्र मोदी का जन्म।

*1956- भारतीय तेल एवं प्राकृतिक गैस आयोग का गठन।

*1957- मलेशिया संयुक्त राष्ट्र में शामिल हुआ।

*1974- बंगलादेश, ग्रेनेडा और गिनी बिसाऊ संयुक्त राष्ट्र संघ में शामिल।

*1982- भारत और सेलोन(श्रीलंका) के बीच पहला क्रिकेट टेस्ट मैच खेला गया।

*1995 – चीन की राजधानी बीजिंग में ब्रिटिश शासन के अन्तर्गत अंतिम चुनाव सम्पन्न।

*1999 – ओसामा बिन लादेन का भारत के विरुद्ध जेहाद का ऐलान।

*2000 – जाफना प्राय:द्वीप का चवाक छेड़ी शहर लिट्टे से मुक्त।

*2002 – इराक ने संयुक्त राष्ट्र हथियार निरीक्षकों को बिना शर्त देश में आने की अनुमति दी।

*2011- न्यूयॉर्क के जुकोट्टी पार्क में वॉल स्ट्रीट घेरो आंदोलन की शुरूआत।

## जन्म
* 1892 श्री हनुमान प्रसाद पोद्दार "भाईजी"
* 1922- वंस बॉर्जैली, अमेरिकी लेखक, उपन्यासकार, नाटककार, पत्रकार और निबंधकार
* 1950 - नरेन्द्र मोदी, भारत का प्रधानमन्त्री
* 1876 - शरतचंद्र चट्टोपाध्याय,बंगाली उपन्यासकार

## निधन
## बाहरी कडियाँ
* बीबीसी पे यह दिन

सितम्बर, १७
१९१५

**१९१५** ग्रेगोरी कैलंडर का एक साधारण वर्ष है।

## घटनाएँ
### जनवरी-मार्च
* 2 जनवरी- रूसी सेनाओं ने अहमद पाशा के नेतृत्व वाली तुर्की की सेना को बूरी तरह हराया। इसमें तुर्की के 70 हजार सैनिक मारे गए थे।
* 13 जनवरी- इटली के आवेजानो शहर में आये विनाशकारी भूकंप से ३० हजार लोगों की मौत।
* 3 मार्च - नाका जो कि बाद में नासा बना की स्थापना।

### अप्रैल-जून
* 22 मई- प्रथम विश्व युद्ध के दौरान इटली ने आस्ट्रिया, हंगरी तथा जर्मनी के खिलाफ युद्ध की घोषणा की।

### जुलाई-सितंबर
* २१ अगस्त - प्रथम विश्व युद्ध में इटली ने तुर्की के विरुद्ध युद्ध की घोषणा की। 
* 9 सितंबर- प्रसिद्ध भारतीय क्रांतिकारी जतिन्द्रनाथ सान्याल और अंग्रेजों के बीच उड़ीसा के काप्टेवाड़ा में संघर्ष।

### अक्टूबर-दिसंबर
* 12 दिसंबर- चीन के राष्ट्रपति युवान शी की ने राजतंत्र को पुनः बहाल कर स्वयं को चीन का सम्राट घोषित किया।

## अज्ञात तारीख़ की घटनाएँ
## जारी
* अर्मेनियाई नरसंहार (1915 - 1923)
* असिरियाई नरसंहार (1914 -1922)
* ग्रीक नरसंहार (1914 - 1923)

## जन्म
* 1915 - ग़ुलाम इशाक़ ख़ान पाकिस्तान के राष्ट्रपति

## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर

1915
1915
ग्नूविन

**ग्नूविन** विण्डोज़ के लिये मुक्त तन्त्रांश का संकलन है। यह लिनक्स उपयोगकर्ताओं द्वारा (लिनक्स यूजर ग्रूप) द्वारा निर्मित किया गया। सामान्य बोलचाल में इसे **ग्नु** अथवा **जीएनयू** कहा जाता है।

## बाहरी कड़ियाँ
* ग्नूविन का मुखपृष्ठ
श्रेणी:लिनक्स
तख्ती

**** का अर्थ है तख्ती या स्लेट पर छोटे बच्चे खड़िया या चॉक से लिखने का अभ्यास करते हैं। लिखावट सुंदर हो इसलिये प्राचीन समय में तख्ती, क़लम और काली स्याही की दवात का प्रयोग अनिवार्यता था।

## इन्हें भी देखें
* तख्ती तंत्राश
अकल दाढ़

right|thumb|300px|अक्ल दाढ़
right|thumb|300px|अक्ल दाढ़
thumb|right|300px|अक्ल दाढ़
right|thumb|300px|अक्ल दाढ़ की कुछ समस्याएँ
**अक़्ल दाढ़** या **ज्ञान चौ** दाँतों के नाम हैं जो आखिर में निकलते हैं। अधिकतर लोगों को चार अकल दाढ होते हैं - मुँह के हर कोने में एक - ये ज्यादातर जवानी में निकलते हैं।

यह संभव है कि अकल दाढ जबड़ों की हड्डी में अटक जाएं, या फिर निकलें ही नहीं। ऐसा होने पर बाकी दाँत ठसने या खिसकने लग सकते हैं, या नजदीकी दाँतों में सड़न या संक्रमण हो सकता है या मसूड़ों में बीमारी फैल सकती है। जबड़ों में अकल दाढ के अटकने का कारण यह हो सकता है कि वे किसी असाधारण अवस्था में हों, जैसे कि सपाट, जिसकी वजह से वो सामान्य रूप से बाहर नहीं निकल सकते। अधिकतर लोगों को अटके हुए अकल दाढ को निकलवाने की सलाह दी जाती है। दाँत की अवस्था के अनुसार, तीसरे दाढ (अकल दाढ) को आपके दाँत के डॉक्टर के दफ्तर में, किसी बाहरी रोगी क्लिनिक में या अस्पताल में भर्ती करके निकाला जा सकता है। सामान्यतया एक व्यस्क की अकल दाढ निकलने के बाद उसके दाँतों की संख्या ३२ हो जाती है |और इसके निकलने में मीठा दर्द भी होता है जो आपको कोई काम करने नहीं देगा ।
और इसके दर्द से बचने के लिए मुंह में लौंग का सेवन करे या नहीं तो आप लौंग का तेल भी प्रायोग कर सकते है/ इसके और भी उपाय है यदि आप लहसुन का प्रयोग करके सही कर सकते है तो लहसुन को दाँत के साथ दबा दे।। 

श्रेणी:दाँत
दलमा अभयारण्य

**दलमा अभयारण्य** झारखंड के जमशेदपुर, राँची और पश्चिम बंगाल के पुरुलिया के बीच बसा पूर्वी भारत का एक प्रमुख वन्य जीव अभयारण्य है। इस अभयारण्य को खास तौर पर हाथियों के संरक्षण के लिये चुना गया है।

## इन्हें भी देखें
* जमशेदपुर
* झारखंड
* हाथी
* भारत के अभयारण्य

## बाहरी कड़ियाँ

श्रेणी:जमशेदपुर
श्रेणी:झारखंड
श्रेणी:पर्यटन
बेतला राष्ट्रीय उद्यान

**बेतला राष्ट्रीय उद्यान** झारखंड प्रान्त के लातेहार और पलामू ज़िलों के जंगलो में विस्तृत है। इसमें पालामऊ व्याघ्र आरक्षित वन के 1,026 वर्ग किमी के अलावा 289 वर्ग किमी के अन्य क्षेत्र सम्मिलित हैं।

## इन्हें भी देखें
* पालामऊ व्याघ्र आरक्षित वन
* पलामू ज़िला
* लातेहार ज़िला

## सन्दर्भ

श्रेणी:झारखंड में राष्ट्रीय उद्यान
श्रेणी:भारत के वन्य अभयारण्य
श्रेणी:भारत के राष्ट्रीय उद्यान
श्रेणी:पलामू ज़िला
श्रेणी:लातेहार ज़िला
बीजिंग

**बेजिंग** या *पीकिंग/पेकिंग* (北京 *पेइचीङ*) चीनी जनवादी गणराज्य, की राजधानी है। बीजिंग का अर्थ है "उत्तरी राजधानी", जबकि नान्जिंग का अर्थ है "दक्षिणी राजधानी"। बीजिंग १९४९ में साम्यवादी क्रान्ति के बाद से निरन्तर चीन की राजधानी है और उस समय तक यह विभिन्न कालों में अलग-अलग अवधियों तक चीन की राजधानी रहा है। बीजिंग, देश के उत्तरपूर्वी भाग में स्थित है और चार नगरपालिकाओं में से एक है। इसका अर्थ है कि इन चारों नगरपालिकाओं को प्रान्तों के बराबर दर्जा प्राप्त है और यह उसी प्रकार का स्वशासन चलाते हैं जैसे कि कोई अन्य प्रान्त। १८२८ से पूर्व बीजिंग विश्व का सबसे बड़ा नगर था।

मध्य बीजिंग में जनवरी २००७ में लगभग ७६ लाख लोग रह रहे थे। उपनगरीय क्षेत्रों को मिलाकर यहां की कुल जनसंख्या १ करोड़ ७५ लाख के लगभग है, जिसमें से १ करोड़ २० लाख के लगभग स्थाई निवासियों के रूप में पंजीकृत हैं और शेष ५५ लाख लोग अस्थाई अप्रवासी निवासी हैं। बीजिंग और उपनगरीय क्षेत्र का कुल क्षेत्रफल बेल्जियम का लगभग आधा है। 

बीजिंग, चीन का सांस्कृतिक और राजनैतिक केन्द्र है, जबकि चीन का सर्वाधिक जनसंख्या वाला नगर शंघाई देश का वित्तीय केन्द्र है और जो हांगकांग के साथ इस पदवी के लिए कड़ी प्रतिस्पर्धा में है। अपने पूरे दीर्घकालिक इतिहास के दौरान बीजिंग ने अपनी एक विविध और विशिष्ट विरासत का विकास किया है। एन्साइक्लोपीडिया ब्रिटेनिका, बीजिंग को "विश्व के महानतम" नगरों में से एक मानता है। सबसे प्रसिद्ध है त्यानमन चौक, जहां से "निषिद्ध नगर", "शाही महल" और "निषिद्ध नगर के मन्दिर" का मार्ग जाता है, जो १९८७ से यूनेस्को विश्व धरोहर स्थल है। यूनेस्कों सूची में "स्वर्ग का मन्दिर", "ग्रीष्मकालीन महल", "लामा मन्दिर" और "कन्फ़्यूशियस मन्दिर" भी हैं।
मगही भाषा

**मगही** या **मागधी** भाषा भारत के मध्य पूर्व में बोली जाने वाली एक प्रमुख भाषा है। इसका निकट का संबंध भोजपुरी और मैथिली भाषा से है और अक्सर ये भाषाएँ एक ही साथ बिहारी भाषा के रूप में रख दी जाती हैं। इसे देवनागरी अथवा कयथी लिपि में लिखा जाता है। मगही बोलने वालों की संख्या (2002) लगभग १ करोड़ ३० लाख है। मुख्य रूप से यह बिहार के गया, पटना, राजगीर, नालंदा, जहानाबाद, अरवल, नवादा, शेखपुरा, लखीसराय, जमुई, मुंगेर, औरंगाबाद, वैशाली, सारण(सोनपुर और दूसरे पूर्वी इलाके), बेगुसराय, समस्तीपुरऔर झारखंड के पलामू, गढ़वा, लातेहार, हजारीबाग, कोडरमा, गिरीडीह, धनबाद, बोकारो, रामगढ़, देवघर, दुमका, साहिबगंज, जामताड़ा, पाकुड़, गोड्डा, में बोली जाती है।

मगही का धार्मिक भाषा के रूप में भी पहचान है। कई जैन धर्मग्रंथ मगही भाषा में लिखे गए हैं। मुख्य रूप से वाचिक परंपरा के रूप में यह आज भी जीवित है। मगही का पहला महाकाव्य गौतम महाकवि योगेश द्वारा 1960-62 के बीच लिखा गया। दर्जनों पुरस्कारो से सम्मानित योगेश्वर प्रसाद सिन्ह योगेश आधुनिक मगही के सबसे लोकप्रिय कवि माने जाते हैं। 23 अक्तुबर को उनकी जयन्ति मगही दिवस के रूप मे मनाई जा रही है।

मगही भाषा में विशेष योगदान हेतु सन् 2002 में रामप्रसाद सिंह को साहित्य अकादमी भाषा सम्मान दिया गया।

ऐसा कुछ विद्वानों का मानना है कि मगही संस्कृत भाषा से जन्मी हिन्द आर्य भाषा है, परंतु महावीर और बुद्ध दोनों के उपदेश की भाषा मागधी ही थी। बुद्ध ने भाषा की प्राचीनता के प्रश्न पर स्पष्ट कहा है- ‘सा मागधी मूल भाषा’। अतः मगही ‘मागधी’ से ही निकली भाषा है। इसकी लिपि कैथी है।

## इन्हे भी देखें
* मागधी
* अर्धमागधी

## बाहरी कड़ियाँ
* मगही कविता कोश'''
* मगही साहित्य 
* मगही मंडल
* मागधी
* फूल बहादुर - मगही का पहला उपलब्ध उपन्यास
* मगही उपन्यास - नरक सरग धरती
* मगध की लोककथाएँ : संचयन
* मगही का भाषिक स्वरुप और उसका साहित्यिक विकास
* मगही पुस्तकें
* नमूना 
* संदर्भ सूची 
* फ़िल्म "भैया"
* संयुक्त राष्ट्रसंघ की मानवाधिकार घोषणा - मगही रूपांतर
* मगही में बाइबिल (1818) का नमूना पृष्ठ 
* दक्षिण एशियाई भाषाओं की प्राथमिकता का निश्चय - प्रारूप रिपोर्ट (जून 2005) 
* हिंदी की विभिन्न बोलियाँ और उनका साहित्य
* बिहारी भाषाएँ 
* Magahi at The Rosetta Project

## सन्दर्भ

श्रेणी:हिन्दी की बोलियाँ
श्रेणी:भारत की भाषाएँ
श्रेणी:बिहार की भाषाएँ
श्रेणी:हिन्द-आर्य भाषाएँ
द्रविड़ भाषा-परिवार

**द्रविड़ भाषा-परिवार** दक्षिण भारत की कई सम्बन्धित भाषाओं का समूह है। यह भारत- यूरोपीय भाषा परिवार की एक शाखा है। 

इसमें मुख्यतः तमिल, तेलुगु, कन्नड़,  मलयालम और तुलू भाषाएँ आती हैं। उत्तर और पूर्व भारत की कुछ भाषाएँ जैसे ब्राहुई, गोंडी, कुड़ुख द्रविड़ भाषा-परिवार से सम्बंधित हैं। ये सभी भाषाएँ अश्लिष्ट-योगात्मक (Agglutinating languages) हैं और इनमें संस्कृत से कई शब्द भी हैं। इनमें से तमिल सबसे पुरानी है और उसे शास्त्रीय भाषा माना जाता है। इन भाषाओं कि लिपि ब्राह्मी लिपि से ही उत्पन्न हुई है। इन भाषाओं में ट, ण, ळ, ड़ (ड, ठ, ड) आदि ध्वनियाँ बहुत अधिक पायी जाती हैं।

* चारों द्रविड़ भाषाओं में तमिल भाषा सबसे प्राचीन है तथा इसमें सबसे पहले साहित्य लेखन आरंभ हुआ  इसमें संगम साहित्य के अतिरिक्त शिलाप्पदिकारम, मणिमैखलै तथा जीवक चिंतामणि महत्त्वपूर्ण रचनाएँ हैं।

## इन्हें भी देखें
* प्राचीनतम द्रविड़ भाषा (प्रोटो-द्रविडियन)
* बंगाल द्राविड़ीय भाषाएँ

श्रेणी:भारत की भाषाएँ
श्रेणी:द्रविड़ भाषाएँ
श्रेणी:भाषा-परिवार
सैयद सिब्ते रज़ी

**सैयद सिब्ते रज़ी** (अंग्रेजी: Syed Sibtey Razi, जन्म:7 मार्च 1939 रायबरेली, उत्तर प्रदेश) भारतीय राष्ट्रीय कांग्रेस पार्टी के एक राजनयिक हैं। वे राज्य सभा के तीन बार सदस्य रहे। बाद में उन्हें झारखंड और असम का राज्यपाल भी बनाया गया।
## प्रारम्भिक जीवन
सिब्ते रज़ी का जन्म उत्तर प्रदेश के जनपद रायबरेली में 7 मार्च 1939 को हुआ। उनकी माँ का नाम रज़िया बेगम और बाप का नाम सैयद विरासत हुसैन था। उन्होंने हुसेनाबाद हायर सेकेण्डरी स्कूल से दसवीं करने के बाद एक शिया कॉलेज में प्रवेश लिया। वहाँ वे छात्र नेता बन गये। पढाई के साथ-साथ जेबखर्च निकालने के लिये वे दो-दो होटलों के एकाउण्ट्स भी देखते थे। बाद में उन्होंने लखनऊ विश्वविद्यालय से बी०कॉम० किया।
## राजनीतिक जीवन
सिब्ते रज़ी ने 1969 में यू०पी० की यूथ कांग्रेस ज्वाइन कर ली और 1971 में वे इसके अध्यक्ष बना दिये गये। 1973 तक वे यूथ काँग्रेस के अध्यक्ष रहे। 1980 से 1985 तक राज्य सभा सदस्य के अतिरिक्त 1980 से 1984 तक उत्तर प्रदेश कांग्रेस कमेटी के महासचिव भी रहे। उन्हें कांग्रेस पार्टी द्वारा दूसरी बार 1988 से 1992 तक तथा तीसरी बार 1992 से 1998 तक राज्य सभा का सदस्य बनाया गया। 
## विवादास्पद राज्यपाल
मार्च 2005 में, जब वे झारखंड के राज्यपाल थे, उन्होंने सरकार में एनडीए के सदस्यों की संख्या को नज़र अन्दाज़ करते हुए झारखंड मुक्ति मोर्चा के शिबू सोरेन को सरकार बनाने का न्योता देकर विवादास्पद भूमिका निभायी। इसकी शिकायत मिलते ही तत्कालीन राष्ट्रपति ए.पी.जे. अब्दुल कलाम ने हस्तक्षेप किया और सिब्ते रज़ी (राज्यपाल) के निर्णय को उलटते हुए एनडीए के अर्जुन मुंडा को 13 मार्च 2005 को उन्हीं राज्यपाल द्वारा मुख्यमंत्री पद की शपथ दिलायी।

## बाहरी कड़ियाँ
* सैयद सिब्ते रज़ी के बारे में जानकारी

श्रेणी:झारखण्ड के राज्यपाल
श्रेणी:असम के राज्यपाल
श्रेणी:भारतीय राष्ट्रीय काँग्रेस
श्रेणी:राज्यसभा सदस्य
भारतीय अमरीकी

अमरीका में बसे ** [[३८,५२,२९३|38,52,293]] ** भारतीय अमेरिकी भारत और अमेरिका के मध्य मजबूत कड़ी हैं। सैन फ़्रांसिस्को-लॉस एंजेलिस, न्यूयॉर्क-न्यू जर्सी, शिकागो, डैट्रायट, ह्यूस्टन, एटलांटा, मायामी-आरलैण्डो-टैम्पा और वाशिंगटन डी. सी. के बड़े क्षेत्र में उनकी उल्लेखनीय उपस्थिति है। 1960 और 1970 के दशकों में अमेरिका आए पहले भारतीयों में डॉक्टर, वैज्ञानिक और इंजीनियर (अभियान्त्रक) जैसे पेशों के लोग थे पर हाल ही में बहुत से अन्य पेशों के लोग भी आने लगे हैं। भारतीय-अमेरिकियों ने बहुत सी संस्थाएँ और संगठन बनाये हुए हैं जो मुख्य रूप से भाषा के आधार पर और कुछ एक व्यवसाय के आधार पर बनाये गये हैं। सम्पन्नता बढ़ने से, खासकर सूचना तकनीक और बायोटेक्नोलॉजी क्षेत्रों में, यह समुदाय राजनीति के क्षेत्र में भी लगातार सक्रीय भूमिका निभा रहे हैं। भारतीय-अमेरिकी समुदाय की बढ़ती हुई राजनीतिक चेतना और प्रभाव का एक महत्वपूर्ण परिणाम कांग्रेशनल कॉकस ऑन इंडिया एंड इंडियन अमेरिकन्स के रूप में सामने आया है। निचले सदन में इस कॉकस के सदस्यों की संख्या 130 है और सदन में यह किसी एक देश से सम्बन्धित सबसे बड़ा गुट है। इस गुट और भारतीय-अमेरिकी समुदाय दोनों की भूमिका महत्वपूर्ण है और उनकी कोशिश है कि दुनिया के दो सबसे बड़े लोकतान्त्रिक देश अतीत को भुला दें और अपनी नीतियों और हितों में मजबूत तालमेल बनायें।

न्यूयॉर्क महानगर में भारतीय-अमेरिकियों की सबसे बड़ी आबादी निवास करती है।

श्रेणी:भारतीय अमेरिकी
दशावतार

[thumb|300px|भगवान [विष्णु दसों अवतारों सहित]] 
हिन्दू धर्म में विभिन्न देवताओं के अवतार की मान्यता है। प्रायः विष्णु के दस अवतार  माने गये हैं जिन्हें **दशावतार** कहते हैं। इसी तरह शिव और अन्य देवी-देवताओं के भी कई अवतार माने गये हैं।

## [[विष्णु]] के दस [[अवतार]]
[right|thumb|250px|[गोवा के श्री बालाजी मंदिर के कपाट पर दशावतारों का चित्रण]]
भगवान विष्णु हिन्दू त्रिदेवों (तीन महा देवताओं) में से एक हैं। निर्माण की योजना के अनुसार, वे ब्रह्माण्ड के निर्माण के बाद, उसके विघटन तक उसका संरक्षण करते हैं। भगवान विष्णु के दस अवतारों को संयुक्त रूप से 'दशावतार' कहा जाता है।

जब मानव अन्याय और अधर्म के दलदल में खो जाता है, तब भगवान विष्णु उसे सही रास्ता दिखाने हेतु अवतार ग्रहण करते हैं।

श्रीमद्भगवद्गीता में श्रीकृष्ण के द्वारा कहा गया है :

: **यदा यदा ही धर्मस्य ग्लानिर्भवति भारत**।
: **अभ्युथानम् अधर्मस्य तदात्मानं सृजाम्यहम्**॥

: **परित्राणाय साधूनां विनाशाय च दुष्कृताम्**।
: **धर्मसंस्थापनार्थाय संभवामि युगे-युगे**॥

*अर्थात् जब-जब धर्म की हानि और अधर्म का उत्थान हो जाता है, तब-तब सज्जनों के परित्राण और दुष्टों के विनाश के लिए मैं विभिन्न युगों में (माया का आश्रय लेकर) उत्पन्न होता हूँ।*

भगवान विष्णु के दस अवतार हैं :

पहले तीन अवतार, अर्थात् मत्स्य, कूर्म और वराह प्रथम महायुग में अवतीर्ण हुए। पहला महायुग सत्य युग या कृत युग है। नरसिंह, वामन, परशुराम और राम दूसरे अर्थात् त्रेतायुग में अवतरित हुए।
कृष्ण और वेंकटेश्वर द्वापर युग में अवतरित हुए। भागवत पुराण की भविष्यवाणी के आधार पर इस युग के अंत में कल्कि अवतार होगा। इससे अन्याय और अनाचार का अंत होगा तथा न्याय का शासन होगा जिससे सत्य युग की फिर से स्थापना होगी।

### विस्तार
हिन्दू धर्म-ग्रन्थों में सामान्यतः दशावतार की उपर्युक्त सूची स्वीकृत है, लेकिन विभिन्न ग्रन्थों में कुछ अंतर भी हैं।

उदाहरण के लिए, कुछ धार्मिक समूहों की मान्यता के अनुसार कृष्ण ही परमात्मा हैं और दशावतार कृष्ण के ही दस अवतार हैं; अतः उनकी सूची में कृष्ण नहीं बल्कि उनके स्थान पर बलराम होते हैं। कुछ लोग बलराम को एक अवतार मानते हैं, बुद्ध को नहीं। सामान्यतः बलराम को आदिशेष (विष्णु के विश्राम के आधार) का अवतार माना जाता है।

दशावतार के बारे में अन्य विचारों में, कुछ लोग अवतारों के क्रम को युक्तिसंगत बनाने की कोशिश में, उन्हें विकासवादी डार्विन के सिद्धान्त से जोड़ते हैं। इस विचार के अनुसार अवतार जलचर से भूमिवास की ओर बढ़ते क्रम में हैं; फिर आधे जानवर से विकसित मानव तक विकास का क्रम चलते गया है। इस प्रकार दशावतार क्रमिक विकास का प्रतीक या रूपक की तरह है | भगवान कल्कि के जन्म के बारे में बताया गया है कि उनके जन्म के पश्चात पृथ्वी से अन्याय का नाश हो जाएगा |

## फिल्म उल्लेख

महावतार नरसिंह फिल्म के निर्माताओं ने कथानक को आकार देने हेतु विभिन्न ऐतिहासिक और शास्त्रीय सन्दर्भों को सम्मिलित किया है—विशेषतः प्रह्लादपुरी मंदिर के खंडहर, हम्पी में स्थित पुनःस्थापित जली हुई धर्मस्थली, और अहोबिला नव नरसिंह स्वामी मंदिरों जैसे पुरातात्विक स्थलों के अतिरिक्त विष्णु पुराण, नरसिंह पुराण, वराह पुराण तथा श्रीमद्भागवत पुराण जैसे पवित्र ग्रंथों से प्रेरणा ली गई है।
फिल्म की सफलता और दर्शकों से इसका गहरा जुड़ाव लेखक की पवित्र ग्रंथों के प्रति उसकी अटूट निष्ठा का प्रतिफल है।

## इन्हें भी देखें
* अवतार
* विष्णु
## टिप्पणी

## सन्दर्भ

## बाहरी कड़ियाँ
* दशावतार में निहित है मानव जाति के विकास की रूपरेखा (नवभारत टाइम्स)
* ‘दशावतार... या फिर पृथ्वी पर जीव की प्रगति का क्रम?’

श्रेणी:हिन्दू धर्म
श्रेणी:विष्णु अवतार
चन्द्रगुप्त

**चन्द्रगुप्त** से निम्नलिखित राजाओं या ग्रंथों का बोध होता है-

* चंद्रगुप्त मौर्य - मौर्य वंश का राजा (322ईसा पूर्व–293 ईसा पूर्व)

* चन्द्रगुप्त प्रथम - गुप्तवंश का राजा (320ई - 335 ई)

* चन्द्रगुप्त द्वितीय - इन्हें **'[[चन्द्रगुप्त विक्रमादित्य]]**' भी कहते हैं (375 ई - 414 ई)

* चन्द्रगुप्त (नाटक) - जयशंकर प्रसाद द्वारा रचित हिन्दी नाटक

श्रेणी:राजा
सभी देशों में शहरों की सूचियाँ

यह लेख विश्व के देशों में शहरों की सूचियाँ के संग मिला देना चाहिये, उसके हिंदी अनुवाद के उपरांत।



यह देश के अनुसार **शहरों की सूचियों की सूची** है। 


* अक्रोतिरि अौर धेकेलिया
* अब्खाजि़या
* अफगानिस्तान
* अमेरिकन सेमोआ 
* अल्बानिया
* अल्जीरिया
* अन्डोरा
* अंगोला
* अंग्यिला 
* आर्जेन्टीना
* आर्मिनिया
* आस्ट्रेलिया
* आस्ट्रिया
* अज़रबैजान
* बहरीन
* बांग्लादेश
* बारबाडोस
* बेलारूस
* बेल्जियम
* बेनिन
* भूटान
* बोलिविया
* बोत्सवाना
* ब्राज़ील
* बुल्गारिया
* बुरुन्डी
* कम्बोडिया
* कैमरून
* कनाडा
* चाड
* चिली
* चीन
** पीपल्ज़ रिपब्लिक ओफ़ चायना
*** चीन
*** होन्ग कोन्ग
** रिपब्लिक ओफ़ चायना (ताइवान)
* कोलंबिया
* कांगो
* रिपब्लिक ओफ़ कोन्गो
* कोस्टारीका
* क्रोएशिया
* क्यूबा
* साइप्रस
* चेकोस्लोवाकिया
* डेनमार्क
* ग्रीनलैंड
* डोमिनिका
* डोमिनिकन रिपब्लिक
* इक्वाडोर
* इजिप्त
* अल साल्वाडोर
* एस्टोनिया
* इथियोपिया
* फिजी
* फिनलैंड
* फ्रांस

* जार्जिया
* जर्मनी
* घाना
* यूनान
* गयाना
* होन्डूरास
* हंगरी
* भारत
* इंडोनेशिया
* ईरान
* इराक
* आयरलैंड
* आइसलैंड
* इज़राईल
* इटली
* जमैका
* जापान
* जार्डन
* कज़ाकिस्तान
* कीनिया
* उत्तर कोरिया
* दक्षिण कोरिया
* कुवैत
* कर्गिस्तान
* लाओस
* लेबनान
* लेसोथो
* लायबीरिया
* लीबिया
* मलेशिया
* मारीशस
* मेक्सिको
* माल्डोवा
* मंगोलिया
* मोरोक्को
* नामीबिया
* नाव्रू
* नेपाल
* न्यूज़ीलैंड
* पाकिस्तान

* पनामा
* पेरू
* फ़िलिपींस
* पोलैंड
* पुर्तगाल
* कतार
* रूस
** चेचन्या
* रवांडा
* सोमालिया
* दक्षिण अफ़्रीका
* श्रीलंका
* सूडान
* स्वाज़ीलैंड
* स्वीडन
* स्वीटजरलैंड
* सिरिया
* तंजानिया
* युगांडा
* यूक्रेन
* उज़बेकिस्तान
न्यूज़ीलैण्ड

**न्यूज़ीलैंड** प्रशान्त महासागर में ऑस्ट्रेलिया के पास स्थित देश है। ये दो बड़े द्वीपों से बना है।

**न्यूज़ीलैंड** (माओरी भाषा में: आऔतैआरौआ) दक्षिण पश्चिमि प्रशांत महासागर में दो बड़े द्वीप और अन्य कई छोटे द्वीपों से बना एक देश है।

न्यूज़ीलैंड के ४० लाख लोगों में से लगभग तीस लाख लोग उत्तरी द्वीप में रहते हैं और दस लाख लोग दक्षिणी द्वीप में। यह द्वीप दुनिया के सबसे बडे द्वीपों में गिने जाते हैं। अन्य द्वीपों में बहुत कम लोग रहतें हैं और वे बहुत छोटे हैं। इनमें मुख्य है:
* स्टिवोट द्वीप (दक्षिण द्वीप के दक्षिण में स्थित), तीसरा सबसे बड़ा द्वीप, जनसन्ख्या ४००

## इतिहास
''मुख्य लेख: न्यूजीलैंड का इतिहास'

## राजनीती
न्यूजीलैंड में सरकार एकात्मक संसदीय संवैधानिक राजतंत्र प्रणाली के अधीन है व् इस देश की सरकार महारानी एलिजाबेथ द्वितीय द्वारा शासित है, लेकिन इस देश में चुनाव होते है व् न्यूजीलैंड को चुनाव के द्वारा अपना प्राइम मिनिस्टर चुनने का अधिकार है.

## भूगोल
दक्षिण पश्चिमी प्रशांत महासागर में स्थित एक खूबसूरत द्वीप देश है, जोकि प्रशांत महासागर में ऑस्ट्रेलिया के पूर्व में स्थित है. इस द्वीप की भौगोलिक स्थिति बेहद लाजवाब है व इसके दक्षिण में नई कैलेडोनिया, टोंगा और फिजी देश स्थित हैं।

न्यूजीलैंड कई द्वीपों के समूह से बना देश है, जिसमें उत्तर और दक्षिण द्वीप सबसे बड़े और सबसे अधिक आबादी वाले द्वीप शामिल है, साथ ही इसके इस द्वीप का वातावरण व सुहावना मौसम विश्व भर के सैलानियों को अपनी और आकर्षित करता है। 

## सन्दर्भ

## बाहरी कड़ियाँ
*न्यूजीलैंड से जुड़ी 22 जानकारियां
मुल्कराज आनंद

**मुल्कराज आनंद** भारत में अंग्रेज़ी साहित्य के क्षेत्र के प्रख्यात लेखक थे। मुल्कराज आनंद का जन्म १२ दिसम्बर १९०५ को पेशावर में हुआ था जो अब पाकिस्तान में है। उन्होंने यूनिवर्सिटी ऑफ़ लंदन तथा केंब्रिज विश्वविद्यालय में पढ़ाई कर पीएचडी की उपाधि हासिल की. साहित्य जगत में उनका नाम हुआ उनके उपन्यास **अनटचेबल्स** से जिसमें उन्होंने भारत में **[[अस्पृश्यता|अछूत]] समस्या** का बेबाक चित्रण किया। मॉर्निंग फेस नोवेल के लिए 1971 में साहित्य अकादमी अवार्ड दिया गया | 

उनके महत्वपूर्ण उपन्यास हैं, 
* कुली 
* टू लीव्स एंड अ बड
* द विलेज
* अक्रॉस द ब्लैक वाटर्स 
* द सोर्ड एंड द सिकल 
* द डेथ ऑफ ए हीरो (1964), कश्मीरी स्वतंत्रता सेनानी के जीवन पर आधारित
भारत में रचा गया उनका प्रमुख उपन्यास था **द प्राइवेट लाइफ़ ऑफ़ ऐन इंडियन प्रिंस**.
९९ वर्ष की आयु में सन २००४ में उनका निधन हुआ।

## सम्मान
** मुल्कराज आनंद ** को साहित्य एवं शिक्षा के क्षेत्र में भारत सरकार द्वारा सन १९६७ में पद्म भूषण से सम्मानित किया गया था। ये महाराष्ट्र राज्य से हैं।

## सन्दर्भ

श्रेणी:१९६७ पद्म भूषण
श्रेणी:लेखक
श्रेणी:1905 में जन्मे लोग
श्रेणी:२००४ में निधन
श्रेणी:साहित्य अकादमी फ़ैलोशिप से सम्मानित‎
श्रेणी:साहित्य और शिक्षा में पद्म भूषण के प्राप्तकर्ता
पणजी

**पणजी** भारत के गोवा राज्य की राजधानी और उत्तर गोवा ज़िले का मुख्यालय है। प्रशासनिक रूप से यह तिस्वाड़ी तालुका में स्थित है। पणजी मांडवी नदी के ज्वारनदीमुख पर बसा हुआ है। पणजी वास्को द गामा और मडगाँव के बाद गोवा का सबसे बड़ तीसरा शहर है।

## विवरण
पणजी मांडोवी नदी के बाएँ किनारे पर एक छोटे और आकर्षक शहर है। यह लैटिन शैली में निर्मित है और इसमें लाल छत वाले मकान, आधुनिक घर, अच्छी तरह से रखे उद्यान, मूर्तियाँ  दिखती हैं। सड़को के किनारे गुलमोहर, अकेशिया और अन्य पेड़ हैं। मुख्य चौराहे, बारोक शैली की वास्तुकला, पहाड़ों पर लगी सीढ़ियाँ, उपलिका (कोबलस्टोन) से बनी सड़कें और गिरजे पणजी को एक पुर्तगाली माहौल देते हैं। 

## शब्द-साधन
पणजी का अर्थ है, "वह भूमि जहाँ बाढ़ कभी नहीं होती"। आरम्भ में पुर्तगाली नाम "Pangim" था, जिसे अंग्रेज़ी में पंजिम कहा जाता था। 1960 के दशक के बाद इसकी "पणजी" के रूप में वर्तनी की गई। स्थानीय कोंकणी भाषा में इसे पोणजिम (Ponnjim) कहा जाता है।

## इतिहास
सन् 1843 तक यह एक छोटा सा गाँव था। उस समय गोवा और पुर्तगाली भारत की राजधानी उस स्थान पर थी जो आज पुराना गोवा कहलाता है। पुराने गोवा में प्लेग के प्रकोप से बहुत तबाही मची और 1843 में उपनिवेशी सरकार को उसे छोड़ना पड़ा। तब पणजी राजधानी बना। सन् 1961 में गोवा मुक्ति संग्राम के अंतर्गत भारत ने ऑपरेशन विजय नामक सैन्य हस्तक्षेप में गोवा से पुर्तगाली सरकार को हटा दिया और उसे फिर भारत में विलय कर लिया। 1961 से 1987 तक पणजी गोवा, दमन और दीव नामक केन्द्रशासित प्रदेश की राजधानी रहा। 1987 में गोवा को राज्य का दर्जा दिया गया और तक से पणजी उस राज्य की राजधानी है। एक नई विधानसभा परिसर का मार्च 2000 में मांडवी नदी के पार आल्तो पोरवोरिम में उद्घाटन किया गया।

## जनसांख्यिकी
2011 की भारत की जनगणना के अनुसार पणजी की कुल आबादी 114,405 थी, जिसमें से 52% पुरुष और 48% स्त्रियाँ थी। कुल साक्षरता दर 90.9% था - पुरुषों का 94.6% और स्त्रियों का 86.9%। आबादी का 9.6% अंश 7 वर्ष से कम के बच्चे थे।

## मौसम
पणजी का मौसम गर्मी में गरम और जाड़ों में अच्छा है। गर्मियों में मार्च से मई तक तापमान 32 °सेल्सियस और सर्दियों में नवम्बर से फरवरी तक 31 °सेल्सियस से 23 °सेल्सियस के बीच रहता है। जून से सितम्बर में मॉनसून के दौरान भारी वर्षा और तेज़ हवाएँ चलती हैं। वार्षिक औसत वर्षण 2,932 मिलिमीटर (115.43 इंच) होती है।

## प्रमुख स्थान
शहर के बीच में प्रासा दा इग्रेजा नामक चौक है, जिसमें नगर उद्यान है और पुर्तगाली बारोक शैली का गिरजा है, जिसका निर्माण मूल रूप से 1541 में हुआ था। अन्य पर्यटक आकर्षणों में पुनर्निर्मित सोलहवी शताब्दी का आदिलशाही महल, , इंस्टिट्यूट मेनेज़ेस ब्रगान्ज़ा, सेंट सेबैस्टेन का गिरजा और फोन्टेन्हास क्षेत्र है (जिसे लैटिन क्वारटर भी कहा जाता है)। समीप ही सागर से सटा मिरामर बालूतट (बीच) है। 21 अगस्त 2011 तक यहाँ डोन बोस्को ओरेटरी में जॉन बोस्को नामक ईसाई पादरी की अस्तियाँ रखी जाती थी। दादा वैद्य मार्ग पर महालक्ष्मी मन्दिर है, जिसका आदर सभी धर्मों के स्थानीय निवासी करते हैं और जो नगर का एक मुख्य आकर्षण है।

फरवरी में यहाँ कार्निवाल मनाया जाता है, जिसमें एक भव्य परेड सड़कों पर निकाली जाती है। उसके बाद शिग्मो (होली) का पर्व आता है। दिवाली की रात से पहले नरकासुर परेड भी भव्य होती है।

## इन्हें भी देखें
* तिस्वाड़ी (इल्हास)
* उत्तर गोवा ज़िला

## सन्दर्भ

श्रेणी:उत्तर गोवा ज़िला
श्रेणी:गोवा के नगर
श्रेणी:उत्तर गोवा ज़िले के नगर
*
श्रेणी:उत्तर गोवा ज़िले में पर्यटन आकर्षण
श्रेणी:भारत के तटीय वासस्थान
श्रेणी:भारत में बंदरगाह नगर
जामनगर

**जामनगर** (Jamnagar) भारत के गुजरात राज्य के जामनगर ज़िले में स्थित एक ऐतिहासिक नगर है। यह ज़िले का मुख्यालय है और एक महत्वपूर्ण औद्योगिक केन्द्र है। जामनगर अरब सागर से लगा कच्छ की खाड़ी के दक्षिण में स्थित है।

## इतिहास
जामनगर का निर्माण जामसाहेब ने 1540 में करवाया था। अब यह गुजरात के जामनगर ज़िले का प्रशासनिक मुख्यालय है।

## यातायात और परिवहन
जमनगर शहर सड़क, रेल और वायुमार्ग से जुड़ा हुआ है।

## उद्योग और व्यापार
सीमेंट, मिट्टी के बर्तन, वस्त्र और नमक यहाँ के प्रमुख औद्योगिक उत्पाद हैं। यह शहर बांधनी कला, जरी की कढ़ाई और धातुकर्म के लिए प्रसिद्ध है। जामनगर रिफ़ाइनरी भारत और विश्व की सबसे बड़ी तेल रिफ़ाइनरी है। यहाँ प्रति दिन 1.24 मिलियन बैरल तय्यार होता है। इसका स्वामित्व रिलायंस इंड्स्ट्रीज़ के पास है। ब्रासपार्ट उद्योग।

## शिक्षण संस्थान
यहाँ के शैक्षणिक संस्थानों में दोषी कालीदास आर्ट ऐंड साइंस कॉलेज, गवर्नमेंट डेंटल कॉलेज, एम. पी. शाह मेडिकल कॉलेज, एम. पी. कॉमर्स कॉलेज और वी. एम. मेहता कॉलेज ऑफ़ कॉमर्स ऐंड आर्ट्स शामिल हैं। यहाँ गुजरात आयुर्वेद विश्वविद्यालय भी स्थित है। जामनगर में देश का एकमात्र आयुर्वेदिक महाविद्यालय अपनी टाई एण्ड डाई (बन्धानी) कला के लिए भी प्रसिद्ध है।

## पर्यटन
पर्यटन की दृष्टि से जामनगर में लकोटा संग्रहालय, डॉ॰ अम्बेडकर उद्यान, काली मंदिर, जैन मंदिर, श्री कृष्ण प्रणामी संप्रदायका मूल स्थान श्री 5 नवतनपुरी धाम-खीजडा मंदिर, श्री स्वामी नारायण मंदिर, माणिक भाई मुक्ति धाम, शाही महल, प्रताप विलास आदि दर्शनीय हैं। जामनगर के बीचोंबीच एक सुंदर झील है, साथ ही दो भव्य प्राचीन इमारतें कोठा बैस्टिऑन और लखौटा स्थित हैं, जहाँ सिर्फ पत्थर के पुल द्वारा ही पहुँचा जा सकता है। कई ऐतिहासिक मंदिरों और महलों के साथ-साथ शहर में आधुनिक कारख़ाने, अस्तपताल और आवासीय क्षेत्र भी हैं। जामनगर में ही देश का प्रथम व विश्व का द्वितीय सोलर चिकित्सालय सोलेरियम है। महाराज रणजीतसिंह द्वारा स्थापित इस अस्पताल में सूर्य की किरणों के द्वारा उपचार किया जाता है।

## जनसंख्या
2001 की जनगणना के अनुसार इस शहर की जनसंख्या 4,47,734 है।

## इन्हें भी देखें
* जामनगर जिला
* खिजड़ा मंदिर

## सन्दर्भ

श्रेणी:गुजरात के शहर
श्रेणी:जामनगर ज़िला
श्रेणी:जामनगर ज़िले के नगर
*
भारत की नदी प्रणालियाँ

भारत की नदियों का देश के आर्थिक एवं सांस्कृतिक विकास में प्राचीनकाल से ही महत्वपूर्ण योगदान रहा है। सिंधु (सिन्धु) तथा गंगा (गङ्गा) नदी की घाटियों में ही विश्व की सर्वाधिक प्राचीन सभ्यताओं - सिंधु (सिन्धु) घाटी तथा आर्य सभ्यता का आर्विभाव हुआ। आज भी देश की सर्वाधिक जनसंख्या एवं कृषि का संकेंद्रण (संकेन्द्रण) नदी घाटी क्षेत्रों में पाया जाता है। प्राचीन काल में व्यापारिक एवं यातायात की सुविधा के कारण देश के अधिकांश नगर नदियों के किनारे ही विकसित हुए थे तथा आज भी देश के लगभग सभी धार्मिक स्थल किसी न किसी नदी से संबद्ध (सम्बद्ध) है।

नदियों के देश कहे जाने वाले भारत में मुख्यतः चार नदी प्रणालियाँ है।  उत्तर-पश्चिमी भारत में सिंधु, उत्तर भारत में गंगा, उत्तर-पूर्व भारत में ब्रह्मपुत्र नदी प्रणाली है। प्रायद्वीपीय भारत में नर्मदा कावेरी महानदी आदि नदियाँ विस्तृत नदी प्रणाली का निर्माण करती हैं। 
१. सिंधु नदी तंत्र विश्व में सबसे बड़ा नदी तंत्र हैं इसकी द्रोणी द्वारा घेरा गया क्षेत्रफल ११ लाख ६५ हजार वर्ग किलोमीटर है  इसमें मुख्य तौर पर सिंधु नदी समेत ६ नदिया हैं जिनमें सबसे प्रमुख सिंधु नदी हैं जिसकी लंबाई २८८० किलोमीटर है बाकी अन्य इसकी सहायक नदियां हैं जिनमें झेलम, चिनाब, रावी, सतलज और व्यास प्रमुख हैं। इन सबको मिलाकर सिंधु घाटी के मैदान के निर्माण होता है 
२. गंगा नदी तंत्र की प्रमुख नदी गंगा हैं जो कि भारत में बहने वाली सबसे लम्बी नदी हैं 2525 किलोमीटर।
इसकी सहायक नदियां इस प्रकार हैं यमुना, सोन, कोसी, गंडक हैं, इनका अपवाह क्षेत्रफल लगभग 8,21,000 वर्ग किलोमीटर है
3. प्रायद्वीपीय नदियां इसमें मुख्य तौर पर गोदावरी, नर्मदा, ताप्ती , कृष्णा और कावेरी प्रमुख हैं इनमें से अधिकतर नदियां अपना जल वर्षा से प्राप्त करती हैं और दक्षिण भारत में बहती है।

भारत की प्रमुख नदियाँ 
नदियों को चार समूहों में वर्गीकृत किया जा सकता है जैसे :- 
* हिमालय से निकलने वाली नदियाँ 
* दक्षिण से निकलने वाली नदियाँ
* तटवर्ती नदियाँ 
* अंतर्देशीय नालों से द्रोणी क्षेत्र की नदियाँ

## भारत की प्रमुख नदियों की सूची

* गंगा नदी
* सरयू नदी
* यमुना नदी
* सरस्वती नदी
* कालिंदी 
* कावेरी
* रामगंगा
* कोसी
* गगास नदी
* विनोद नदी
* कृष्णा नदी
* गोदावरी
* गंडक
* घाघरा
* चम्बल
* चेनाब
* झेलम
* दामोदर
* नर्मदा
* ताप्ती
* बेतवा
* पद्मा
* फल्गू
* बागमती
* ब्रह्मपुत्र नदी
* भागीरथी
* महानदी
* महानंदा
* रावी
* व्यास
* सतलुज
* सरयू
* सिन्धु नदी
* सुवर्णरेखा
* हुगली
* गोमती नदी
* माही नदी
* शिप्रा नदी

## इन्हें भी देखें
* नदी जोड़ो परियोजना

## सन्दर्भ

## बाहरी कडियाँ
*भारत की नदियाँ

श्रेणी:नदियाँ
श्रेणी:भारत का भूगोल
श्रेणी:भारत के स्थलरूप
करीमनगर

**करीमनगर** (Karimnagar) भारत के तेलंगाना राज्य के करीमनगर ज़िले में स्थित एक नगर है। यह ज़िले का मुख्यालय भी है।

## विवरण
करीमनगर आंध्र प्रदेश राज्य में स्थित एक ऐतिहासिक स्थान और नगर भी है। यहाँ सातवाहन काल के लुहार की उपस्थिति के प्रमाण मिले है। सातवाहनो ने करीमनगर में लौह अयस्कों का उपयोग किया होगा, इसकी जानकारी यहाँ मिली महापाषाण काल के लोहे की खदानों से मिलती है। करीमनगर में ज़मीन के अन्दर बनी ढकी हुई नालियाँ भी मिलती हैं जिनसे गंदा पानी गड्ढ़ों में जाता था।

## इन्हें भी देखें
* करीमनगर ज़िला
* तेलंगाना

## सन्दर्भ

श्रेणी:करीमनगर ज़िला
श्रेणी:तेलंगाना के नगर
श्रेणी:करीमनगर ज़िले के नगर
*
किंगफिशर रेड

**किंगफिशर रेड**, पहले सिम्प्लीफ्लै डेक्कन और उसके पहले एयर डेक्कन के नाम से जाना जाता है। इस्का मुख्यालय मुंबई, भारत में किंगफिशर एयरलाइंस द्वारा चलाए जा रहा एक कम लागत ब्रांड था। उड़ान में पठन सामग्री विशेष रूप से किंगफिशर रेड के लिए मुद्रित, सिने ब्लिट्ज पत्रिका के एक विशेष संस्करण के लिए सीमित था। २८ सितंबर २०११ को किंगफिशर रेड के अध्यक्ष, विजय माल्या ने यह घोषणा की कि कंपनी जल्द ही किंगफिशर रेड के संचालन को रोक रही है क्योंकि कम कीमत के संचालन में से उन्के कारोबार में कोई लाभ नहीं है।
## इतिहास

एयर डेक्कन, डेक्कन एविएशन की एक पूर्ण स्वामित्व वाली सहायक कंपनी थी। यह भारत की पहली कम लागत वाहक थी जिसे कैप्टन जी॰आर॰ गोपीनाथ ने शुरू किया था और इसकी पहली उड़ान बंगलौर से हुबली तक २३ अगस्त २००३ को किया गया था। दो हथेलियों वाली लोगो एक उड़ने वाली चिड़िया का दर्शाता देता है और यह आम आदमी की एयरलाइन के रूप में लोकप्रिय था।

## स्थल
किंगफिशर रेड ने कई भारतीय और कुछ अंतरराष्ट्रीय स्थलों के लिए संचालन का ऑपरेशन किया था।
## बेड़ा
कम लागत कारोबार से बाहर निकलने के बाद एयर डेक्कन के विरासत से मिली हुई एयरबस ए -३२० और एटीआर -७२ विमान के बेड़े को किंगफिशर ने पूरे-किराया वाले संचालन सेवाओं के उपयोग के लिए फिर से विन्यस्त किया।
## दुर्घटनाएं और घटनाएं
२४ सितंबर २००३ में एयर डेक्कन का परिचालन एक अशुभ शुरूवात से हुई थी जब हैदराबाद से विजयवाड़ा कि फ्लैट कि उडान से पहले ही हवाई पट्टी पर आग पकड़ने के कारण  उड़ान को रद्द किया था। इस फ्लैट में कई गणमान्य व्यक्ति यात्रा कर रहे थे जैसे तबके भाजपा अध्यक्ष एम. वेंकैया नायडू, तबके नागरिक उड्डयन राज्य मंत्री राजीव प्रताप रूडी और तेलुगू देशम पार्टी के नेता के. येर्रन नायडू. इसे एक एटीआर ४२ विमान के उपयोग से संचालित किया गया था। फिर, २९ मार्च २००४ को बंगलौर के लिए गोवा से उडान भरी एक और एयर डेक्कन के केबिन में धुआं भरने के कारण  आधे घंटे बाद लौटना पड़ा। यह विमान भी एक एटीआर ४२ था। ११ मार्च २००६ को, कोयंबटूर से बंगलौर को यात्रा करने वाली एक एयर डेक्कन की उड़ान बंगलौर के एचएएल हवाई अड्डे के रनवे पर एक बहुत भारी प्रभाव सेउतरा और रनवे के बाहर फिसल गया। इस विमान में कुल ४४ लोग थे जिस्मे से ४० यात्री और ४ क्रू थे। इस दुर्घट्ना में यात्रियों के जीवन को कोई नुक्सान नहीं हुआ लेकिन विमान जो एक एटीआर ७२ थी, गंभीर रूप से क्षतिग्रस्त हो गई थी।

## बुकिंग रनवे
किंगफिशर रेड की ऑनलाइन बुकिंग की जा सकती है। आराम से पूरी जानकारी, नवीनतम सौदों और छूट और कई और अधिक सुविधाओं को सुनिश्चित रूप से बुकिंग किया जा सकता है।

## कनेक्टिविटी और बेड़े सूचना
किंगफिशर रेड उड़ाने भारत में प्रमुख स्थलों के साथ कनेक्ट करता है और मुंबई और बेंगलुरू से बाहर को अधिक्तर सन्चालित होती है। इसके बेड़े में २० से भी अधिक विमान हैं। किंगफिशर रेड के टिकट बुकिंग दिल्ली, मुंबई, चेन्नई, गोवा, बेंगलूर, हैदराबाद और भारत के अन्य महत्वपूर्ण शहरों के लिए सुविधाजनक कनेक्शन द्वारा उपलब्ध है।
## सन्दर्भ

श्रेणी:भारतीय वायुयान सेवा
नागपट्टिनम जिला

**नागपट्टिनम ज़िला** भारत के तमिल नाडु राज्य का एक ज़िला है। ज़िले का मुख्यालय नागपट्टिनम है। वर्ष 2004 के अंत में आई सुनामी लहरों के कहर से बंगाल की खाड़ी पर तटवर्ती यह ज़िला सबसे अधिक प्रभावित हुआ था।

## इन्हें भी देखें
* नागपट्टिनम
* तमिल नाडु
* तमिल नाडु के जिले

## सन्दर्भ

श्रेणी:तमिलनाडु के जिले
*
भारतीय विमान सेवा

## सरकारी विमान सेवा
# एयर इंडिया
# इंडियन एयरलाइंस

## निजी विमान सेवा
# जेट एयरवेज
# एयर सहारा
# एयर डेकन
# किंगफिशर एयरलाइंस

## इन्हें भी देखें
* भारत के हवाई अड्डे

श्रेणी:भारत में उड्डयन
प्योंगयांग

**प्योंगयांग** () उत्तर कोरिया की राजधानी और सबसे बड़ा शहर है। यह तैदोंग नदी पर स्थित है, जहाँ वह पीला सागर से भी मिलता है। प्योंगयांग एक विशेष शहर है, जो उत्तर कोरिया के प्रांत के समान है।

प्योंगयांग कोरिया के सबसे पुराने शहरों में से एक है। यह गोजोसन, गोगुर्यौ और गोर्यो की राजधानी थी। वर्ष 1948 में, उत्तर कोरिया के स्थापना पर प्योंगयांग देश की राजधानी बनी। कोरियाई युद्ध में शहर नष्ट हो गया था, किन्तु युद्ध के बाद इसे सोवियत सहायता से पुनर्निर्मित किया गया था।
## सन्दर्भ

श्रेणी:एशिया में राजधानियाँ
विश्व की मुद्राएँ

विश्व की कुछ प्रमुख मुद्राएँ निम्नलिखित हैं:-

* अफगानी - अफगानिस्तान
* बहत - थाईलैंड
* बलोबा - पनामा 
* बिर्र - इथियोपिया
* बोलिविर - वेनेजुएला
* बोलिवियानो - बोलिविया
* चेदी - घाना
* कोलोन - कोस्टारीका, अल साल्वाडोर
* क्राउन - चेक गणराज्य, डेनमार्क एस्तोनिया, आइसलैंड, नार्वे, स्वीडन 
* दलासी - जाम्बिया
* मेसिडोनियन दीनार - मेसिडोनिया
* दीनार - अल्जीरिया, बहरीन, ईराक, जार्डन, कुवैत, ट्यूनिशिया, सर्बिया
* दिरहम - मोरक्को, संयुक्त अरब अमीरात 
* डालर - एंटीगुआ और बारबडोस, आस्ट्रेलिया, बहामा, बेलिजी, बरमुडा, ब्रिटिश वर्जिन आइलैंड, ब्रुनेई, कनाडा, डोमेनिका, फिजी, गुआम, गयाना, हांगकांग, जमैका, लाइबेरिया, नामिबिया, न्यूजीलैंड, सिंगापुर, सूरीनाम, ताईवान, त्रिनिनाद और टुबैगो, अमरीका, जिम्बाबवे
* डांग - वियतनाम
* द्रामचा - (यूनान/ग्रीस अब युरो)
* द्राम - आर्मीनिया
* युरो 
** युरोपियन संघ (एक संगठन; हर देश में वैध नहीं.
** युरोपिय संघ के सदस्य: आस्ट्रिया, बेल्जियम, फिनलैंड, फ्रांस (प्रशांत क्षेत्रों को छोड़कर अन्य स्थानों पर फ्रैंक), जर्मनी, ग्रीस या यूनान, आयरलैंड, ईटली, लक्जम्बर्ग, नीदरलैंड, पुर्तगाल, स्पेन. 
** देश जिनमें युरो प्रयोग करने की वैधानिक संधि है: मोनाको, सैन मरीनो, वेटिकन सिटी.
** वे क्षेत्र जहाँ सिर्फ़ युरो प्रयोग किये जाते हैं: अंदोरा, मोंटीनिगरो और कोसोवो.
** वे मुद्रा जिनका युरो  केप वर्दियन एस्क्यूडो,फ्रैंक, कैमरुन फ्रैंक, बल्गेरियाई लेव, एस्तोनिया का क्रोन, लिथुआनिया का लितास, बोस्निया हर्जोगोविना का 
* फोरिन्त - हंगरी
* फ्रैंक 
** स्विस फ्रैंक - स्वीटजरलैंड, 
* गोरदे - हैती
* गिल्डर - अरुबा, 
* किना - पापुआ न्यू गिनी
* किप - लाओस
* कोरुना - चेक गणराज्य, स्लोवाकिया
* क्वाचा - मलावी, जाम्बिया
* क्वन्जा - अंगोला
* क्यात - म्यानमार
* लेत - लातिविया
* लारी - जार्जिया
* लेक - अल्बानिया
* लेम्पीरा - होंदुरास
* लेउ - रुउमानिया, मोलदोवा
* लेव - बुल्गारिया
* लीरा - साईप्रस, माल्टा और तुर्की; (ईटली, सैन मरीनो, वेटिकन सिटी अब युरो)
* लितास - लिथुआनिया
* मनात - अज़रबाइजान, तुर्कमेनिस्तान
* मार्क - (जर्मनी अब युरो)
* मार्का - बोस्निया हर्जोगोविना
* मारका - (फिनलैंड अब युरो)
* नाफ्का - एरिशिया
* नाइरा - नाइजीरिया
* पेसो - आर्जेन्टीना, चीली, कोलोंबिया, क्यूबा, डोमेनिकन गणराज्य, मेक्सिको, फिलिपिंस, उरुग्वे
* पाउंड - साइप्रस, माल्टा, मिश्र, फाल्कन द्वीप, जिब्राल्टर, इंग्लैंड (आयरलैंड अब युरो)
* पुला - बोत्सवाना
* रैंड - दक्षिण अफ्रीका
* रियाल - ईरान, ओमान, यमन
* रियेल - कम्बोडिया
* रिंगित - मलेशिया
* रियाल - कतर, सऊदी अरब
* रूबल - बेलारूस, रूस
* रूफिया - मालदीव
* रुपया - भारत, मारिशस, नेपाल, पाकिस्तान, सेशेल्स, श्रीलंका, इंडोनेशिया
* शिलिंग - (आस्ट्रिया अब युरो)
* शेकेल - इजरायल, 
* शिलिंग - कीनिया, सोमालिया, तंजानिया, युगांडा
* सोल - पेरू
* सोम - किरगिस्तान, उज़बेकिस्तान
* टाका - बांग्लादेश
* तेंगे - कज़ाकिस्तान
* तुगरिक - मंगोलिया
* तोलर - स्लोवानिया
* वोन - उत्तर कोरिया, दक्षिण कोरिया
* येन - जापान

श्रेणी:अर्थव्यवस्था
जेट एयरवेज

thumb|SM Centre, former head office

**जेट एयरवेज** भारत की सबसे बड़ी निजी विमान सेवा है।

जेट एयरवेज एक प्रमुख विमानन सेवा है जिसका मुख्यालय मुंबई में स्थित है। अगर विस्तार के आधार पर वरीयता क्रम की चर्चा की जाए तो यह एयर इंडिया के बाद दूसरी सबसे बड़ी विमानन सेवा है, परन्तु हमेशा स्पाइस जेट तथा इंडिया गो जैसे प्रतियोगियों से आगे रहती है।

## इतिहास
जेट एयरवेज़ की स्थापना सन १९९२ में एक एयर टैक्सी परिचालक के तौर पर हुई थी जिसके बाद से ५ मई १९९३ से इसनें व्यावसायिक परिचालन प्रारंभ किया। उस समय इसके विमान बड़े में ४ बोइंग ७३७-३०० विमान थे। वहीँ मार्च २००४ से इसने चेन्नई से कोलम्बो सेवा की शुरुआत करके अंतर्राष्ट्रीय विमान सेवा की शुरुआत की। इसके उपरांत कंपनी को बॉम्बे स्टॉक एक्सचेंज में सूचीबद्ध किया गया पर इसके ८०% स्टॉक्स का नियंत्रण नरेश जी गोयल के पास रहता है, जैसा की उनका इस कंपनी पर मालिकाना हक भी है।

## सेवा स्थल
जेट एयरवेज ५२ घरेलु तथा २१ अंतर्राष्ट्रीय स्थलों के लिए अपनी सेवाएं प्रदान करता है। इस प्रकार से यह एशिया, योरोप, तथा उत्तरी अमेरिका जैसे १९ देशों में कुल ७३ स्थलों से अपनी विमान सेवाएँ प्रदान करता है।

इसका परिचालन मुंबई के छत्रपति शिवाजी अन्तरराष्ट्रीय विमान पत्तन से होता है जो की इस विमानन सेवा के लिए एक प्राथमिक स्थान तथा रख रखाव केंद्र की तरह भी काम करता है। इन सब के अतिरिक्त यह भारत में बंगलौर के केम्पेगोव्डा अन्तरराष्ट्रीय विमान पत्तन, चेन्नई अन्तरराष्ट्रीय विमान पत्तन, दिल्ली के इंदिरा गाँधी अन्तरराष्ट्रीय विमान पत्तन, कोलकाता के नेताजी सुभाष चन्द्र बोस अन्तरराष्ट्रीय विमान पत्तन तथा पुणे विमान पत्तन से संचालन करता है।

यह १४ अप्रैल २०१० से मुंबई और जोहान्सबर्ग के बीच प्रतिदिन सीधी उड़ान सेवा शुरू करने जा रही है। संदर्भ: शेयर मंथन

## बेडा
अक्टूबर २०१३ के आंकड़ों के अनुसार जेट एयरवेज के बेड़े में निम्नलिखित विमान सम्मिलित हैं जिनकी औसत आयु ५.४ वर्ष है।,




## सेवाएँ
जेट एयरवेज नयी नयी सुविधाओं को बढावा देने के साथ- साथ विलासिता में इजाफा करता रहता है। अभी हाल फ़िलहाल में ही नवीन एरबस ए ३००-२०० तथा बोईंग ७७७-३०० ई आर के आगमन से इसने नयी केबिन का प्रस्तुतीकरण किया है तथा हर क्लास में सीट्स को और अधिक आरामदायक बना दिया है।

## पुरूस्कार एवं सम्मान
इसे अनेक पुरूस्कार एवं सम्मान मिले हैं जिनमें से प्रमुख पुरूस्कार निम्नलिखित हैं-
* भारत का पॉपुलर डोमेस्टिक एयरलाइन, सैट २००६ पुरुस्कार में 
* भारत की विमानन सेवा पुरूस्कार वर्ल्ड ट्रेवल अवार्ड्स में, २००६
* बेस्ट टेक्निकल डिस्पेच रेलिबिलिटी २००२ में बेबर के द्वारा

## इन्हें भी देखें
* नरेश गोयल
* जेटलाइट
* लिस्ट ऑफ़ एयरलाइन्स इंडिया 
* लिस्ट ऑफ़ एयरपोर्ट्स इन इंडिया 
* लिस्ट ऑफ़ कम्पनीज इन इंडिया
* ट्रांसपोर्ट इन इंडिया

## बाहरी कड़ियाँ

* अँग्रेजी में जेट एयरवेज़ का आधिकारिक जालस्थल

## सन्दर्भ
jijiij

श्रेणी:भारतीय वायुयान सेवा
कोयल

* कोयल (एशियाई) - एक पक्षी
* कोयल (नदी) - झारखण्ड और बिहार में बहने वाली एक नदी
भारतीय साहित्य अकादमी

भारत की **साहित्य अकादमी** भारतीय साहित्य के विकास के लिये सक्रिय कार्य करने वाली राष्ट्रीय संस्था है। इसका गठन १२ मार्च १९५४ को भारत सरकार द्वारा किया गया था। इसका उद्देश्य उच्च साहित्यिक मानदंड स्थापित करना, भारतीय भाषाओं और भारत में होनेवाली साहित्यिक गतिविधियों का पोषण और समन्वय करना है।

## स्थापना
भारत सरकार के जिस प्रस्ताव में अकादमी का यह विधान निरूपित किया गया था, उसमें अकादमी की यह परिभाषा दी गई है- भारतीय साहित्य के सक्रिय विकास के लिए कार्य करनेवाली एक राष्ट्रीय संस्था, जिसका उद्देश्य उच्च साहित्यिक मानदंड स्थापित करना, भारतीय भाषाओं में साहित्यिक गतिविधियों को समन्वित करना एवं उनका पोषण करना तथा उनके माध्‍यम से देश की सांस्कृतिक एकता का उन्नयन करना होगा। हालाँकि अकादेमी की स्थापना सरकार द्वारा की गई है, फिर भी यह एक स्वायत्तशासी संस्था के रूप में कार्य करती है। संस्था पंजीकरण अधिनियम 1860 के अंतर्गत इस संस्था का पंजीकरण 7 जनवरी 1956 को किया गया।

## इतिहास
भारत की स्‍वतंत्रता के भी काफ़ी पहले से देश की ब्रिटिश सरकार के पास भारत में साहित्‍य की राष्‍ट्रीय संस्‍था की स्‍थापना का प्रस्‍ताव विचाराधीन था। 1944 में, भारत सरकार ने रॉयल एशियाटिक सोसायटी ऑफ़ बंगाल का यह प्रस्‍ताव सैद्धांतिक रूप से स्‍वीकार कर लिया था कि सभी क्षेत्रों में सांस्‍कृतिक गतिविधियों को प्रोत्‍साहित करने के लिए राष्‍ट्रीय सांस्‍कृतिक ट्रस्‍ट का गठन किया जाना चाहिए। ट्रस्‍ट के अंतर्गत साहित्‍य अकादेमी सहित तीन अकादेमियाँ थीं। स्‍वतंत्रता के पश्‍चात् भारत की स्‍वतंत्र सरकार द्वारा प्रस्‍ताव का अनुसरण करते हुए विस्‍तृत रूपरेखा तैयार करने के लिए श्रृंखलाबद्ध बैठकें बुलाई गईं। सर्वसम्‍मति से तीन राष्‍ट्रीय अकादमियों के गठन का निर्णय हुआ, एक साहित्‍य के लिए दूसरी दृश्‍यकला तथा तीसरी नृत्‍य, नाटक एवं संगीत के लिए।

## साहित्यिक गतिविधियां
अकादेमी प्रत्येक वर्ष अपने द्वारा मान्यता प्रदत्त चौबीस भाषाओं में साहित्यिक कृतियों के लिए पुरस्कार प्रदान करती है, साथ ही इन्हीं भाषाओं में परस्पर साहित्यिक अनुवाद के लिए भी पुरस्कार प्रदान किए जाते हैं। ये पुरस्कार साल भर चली संवीक्षा, परिचर्चा और चयन के बाद घोषित किए जाते हैं। अकादेमी उन भाषाओं के क्षेत्र में महत्त्वपूर्ण योगदान करने वालों को 'भाषा सम्मान' से विभूषित करती है, जिन्हें औपचारिक रूप से साहित्य अकादेमी की मान्यता प्राप्त नहीं है।

## सन्दर्भ

## इन्हें भी देखें
* साहित्य अकादमी पुरस्कार
* साहित्य अकादमी पुरस्कार हिन्दी

## बाहरी कड़ियाँ
* '''साहित्य अकादमी''' का जालघर
* साहित्य अकादमी के बारे में

श्रेणी:भारतीय साहित्य
सियोल

**सियोल** दक्षिण कोरिया की राजधानी और सबसे बड़ा महानगर है। यह शहर हान नदी के किनारे बसा है। सियोल की आबादी 9.9 मिलियन लोगों की है, और सियोल कैपिटल एरिया का केंद्र बन जाता है, साथ ही आसपास के इंचियोन महानगर और ग्योंगी प्रांत भी हैं। सियोल टोक्यो, न्यूयॉर्क सिटी और लॉस एंजिल्स के बाद 2014 में दुनिया की चौथी सबसे बड़ी महानगरीय अर्थव्यवस्था थी। 2017 में, सियोल में रहने की लागत विश्व स्तर पर 6 वें स्थान पर थी।

## सन्दर्भ

श्रेणी:सियोल
श्रेणी:दक्षिण कोरिया के शहर
श्रेणी:एशिया में राजधानियाँ
श्रेणी:एशिया के आबाद स्थान
ज्योतिन्द्र नाथ दीक्षित

श्री **ज्योतिन्द्र नाथ दीक्षित** (१९३६-२००५), जिन्हें **जे एन दीक्षित** नाम से अधिक जाना जाता है, एक अनुभवी राजनयिक थे जो कि भारत के विदेश सचिव भी रहे। 1971 में बांग्लादेश बनने के बाद वे वहाँ भारत के पहले उच्चायुक्त थे। वे पाकिस्तान और श्रीलंका में भी भारत के उच्चायुक्त रहे। 1936 में मद्रास में जन्मे जेएन दीक्षित 1958 में भारतीय विदेश सेवा में आए और उन्होंने दुनिया के कई देशों में भारत की नुमाइंदगी की। 1994 में सेवानिवृत होने के बाद से वो लगातार देश-विदेश में पढ़ाने के अलावा अख़बारों में लिखते रहे।

वे हल, मैंचेस्टर, ऑक्सफ़ोर्ड,मेलबर्न, लंदन सहित कई अन्य पश्चिमी विश्वविद्यालयों में भी अकसर लेक्चर देने जाया करते थे। दीक्षित काँग्रेस पार्टी में विदेश मामलों की इकाई के उपाध्यक्ष रहे। २००४ के आमचुनाव से पहले विदेश, सुरक्षा और रक्षा मामलों पर उन्होंने काँग्रेस का एजेंडा या घोषणा-पत्र तैयार करने में अहम भूमिका निभाई थी।

वे 26 मई 2004 से 3 जनवरी 2005 (निधन) तक भारत के राष्ट्रीय सुरक्षा सलाहकार भी रहे। 
 
## सन्दर्भ

श्रेणी:भारत के राष्ट्रीय सुरक्षा सलाहकार
श्रेणी:पाकिस्तान में भारत के उच्चायुक्त
श्रेणी:श्रीलंका में भारत के उच्चायुक्त
श्रेणी:बांग्लादेश में भारत के उच्चायुक्त
श्रेणी:भारत के विदेश सचिव
श्रेणी:2005 में निधन
श्रेणी:1936 में जन्मे लोग
कुआलालम्पुर

**कुआला लंपुर** (), आधिकारिक नाम **कुआला लंपुर संघीय क्षेत्र**, मलेशिया की संघीय राजधानी व सबसे अधिक जनसंख्या वाला नगर है। इस नगर का क्षेत्रफल  है तथा 2012 की अनुमानित जनसँख्या 16 लाख है। वृहत्तर कुआला लम्पुर, जिसे क्लाँग घाटी के नाम से भी जाना जाता है, में आसपास के शहरी समुदाय भी सम्मिलित किए जाते हैं, जिन्हें मिलाकर इस क्षेत्र की कुल अनुमानित जनसँख्या 57 लाख (2010 में) है। जनसँख्या व अर्थव्यवस्था के हिसाब से यह इस देश का सर्वाधिक तीव्रगति से वृद्धिरत क्षेत्र है। मलेशिया की ही नई दूसरी राजधानी पुत्रजय भी है।

## सन्दर्भ

श्रेणी:मलेशिया के आबाद स्थान
श्रेणी:एशिया के आबाद स्थान
*
श्रेणी:मलेशिया के राज्य व संघीय क्षेत्र
तेहरान

thumb|right|200px|ईरान के जिले
**तेहरान** (फ़ारसी: تِهْران) ईरान ईरान के तेहरान प्रान्त का एक शहर और ईरान की राजधानी है। इस शहर की जनसंख्या वर्ष २००६ की जनगणना के अनुसार ७,७९७,५२० है।

स्थिति : 35°44' उo अo तथा 51°30' पूo देo। यह नगर ईरान देश तथा तेहरान प्रदेश की राजधानी और एक महत्वपूर्ण औद्योगिक, सांस्कृतिक एवं रेल, सड़क तथा वायुमार्गों का केन्द्र है। समुद्रतल से 1,175 मीटर की ऊँचाई पर कैस्पियन सागर से 105 किलोमीटर दक्षिण तथा एलबुर्ज पर्वत श्रेणी से 16 किलोमीटर दक्षिण स्थित है। इस नगर से डेमावंड पर्वत नामक सुप्त ज्वालामुखी (5,665 मीटर) की हिमाच्छादित नुकीली चोटी दिखाई देती है। यहाँ के दर्शनीय भवनों में राजभवन, संग्रहालय, मस्जिदें इत्यादि हैं। राजभवन में वह मयूरसिंहासन है, जो 1939 ईo में नादिरशाह द्वारा दिल्ली से लाया गया था। 

तेहरान भौगोलिक दृष्टि से कई सीमाओं के निकट स्थित है, जिसमें उत्तर-पूर्व में तुर्कमेनिस्तान की सीमा भी शामिल है.

कजार वंश के संस्थापक आग़ा मुहम्मद खान ने 1788 ईo में इस नगर को अपनी राजधानी बनाया। तत्पश्चात्‌ नगर का विकास तीव्र गति से होता गया। यह उपजाऊ खेतिहर प्रदेश में स्थित है, जहाँ गेहूँ, चुकंदर, फल तथा कपास उत्पादन महत्वपूर्ण है। कपड़ा, सीमेंट, धातु का सामान, रासायनिक पदार्थ, काच, चीनी, दियासलाई, सिगरेट, साबुन इत्यादि के उद्योग मुख्य हैं। यह फारस की खाड़ी तथा कैस्पियन सागर से रेलमार्गों द्वारा जुड़ा है। नगर से 5.6 मिलोमीटर पश्चिम में हराबाद हवाई अड्डा स्थित है, जहाँ से कई विदेशी वायुमार्ग गुज़रते हैं। 1935 ईo से स्थापित तेहरान विश्वविद्यालय उच्च शिक्षा का केन्द्र है।

### वृहत दृश्य
[thumb|[समकालीन कला संग्रहालय, तेहरान]]

## सन्दर्भ

## बाहरी कड़ियाँ

* Google Map - Tehran (with pictures)
* Tehran Map
* Tehran Map (2)
* Tehran Photos & Videos
* Tehran Daily Photos
* Tehran Line
*Tehran City Tour
* Shapour Bahrami, *Tehran, Iran*, Photo Set, flickr.
* Shapour Bahrami, *The Sepahsalar Mosque, Tehran*, Photo Set (the photo stream is to be followed to the right direction), flickr.
* Scott Peterson, *Iran's Peace Museum: The reality vs. the glories of war*, The Christian Science Monitor, December 24, 2007. (On Iran's ''Peace Museum'' in Tehran)
* Khātereh Razavi, *Tehran*, ''YouTube'' (5 min 12 sec).

### आधिकारिक
* Tehran Municipality website
* Tehran Geographic Information Center
* Tehran's Islamic City Council (in Persian)
* Tehran Traffic Control Center
* Information Center of Tehran Businesses and Locales
* Official Tehran Yellow pages (Ketabe Avval) 
* Urban Tehran Documentary Photographs by K. Reshad
* Great information and pictures of Tehran (in Persian)

### भूमिगत
* Independent Art Media and Basement on Tehran Downtown
* Urban Art report
* Pop and Rock Music releases and reviews
* O21 Persian Hiphop Crew
* Tehran Photo Gallery
* Photos of Old Tehran

श्रेणी:तेहरान प्रान्त
श्रेणी:ईरान के नगर
श्रेणी:एशिया में राजधानियाँ
बगलीहार पनबिजली परियोजना

**बगलीहार पनबिजली परियोजना** भारत की कश्मीर में चल रही एक महत्वपूर्ण पनबिजली परियोजना है जो अपने विवादों की वजह से चर्चा में रहा है। पाकिस्तान कहता रहा है कि बगलीहार में यह परियोजना शुरू करके भारत पुरानी सिंधु संधि का उल्लंघन कर रहा है और यह बांध बनने से पाकिस्तान को मिलने वाले पानी का प्रवाह बाधित होगा। 

भारत का तर्क है कि वह ऐसा कुछ भी नहीं कर रहा है। वह तो सिर्फ पानी का बेहतर इस्तेमाल करना चाहता है। वह पाकिस्तान जाने वाले चेनाब के पानी को बिलकुल भी नहीं रोक रहा है।

श्रेणी:जम्मू और कश्मीर में बांध